Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 698

b) Az olyan béleletlen, hosszú ujjú ruhadarab, amely jóval a csípő alá ér, de nem lejjebb, mint a combközép. Ezek sűrű szövésű, de az 59.03, 59.06 vagy 59.07 vtsz. alá nem tartozó textilanyagból készülnek, és úgy kezelték ezeket, hogy megfelelő védelmet nyújtsanak, különösen az eső ellen. Van csuklyájuk, de általában nem nyithatók elől teljes hosszukban. Ha csak részlegesen nyitható elöl a ruhadarab, nincs mindíg zárási lehetőség, de ekkor a nyílásba védőlapot varrnak be. Az ujjak vége és a ruhadarab alja általában elasztikus vagy más módon záródik. Az olyan ruhadarab, amely egyébként beletartozna az „anorák (sízubbony is) és hasonló áru” fogalmába, de nincs sem csuklyája sem bélése, a lemberdzsek kategóriájában még lehet „hasonló áru”.

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes